Мамырыгъэр щрет тепщэу.

Щ1алэгъуалэм ди нэм, ди псэм

Ди Хэку – анэр упыдощ1ыр.

Дибгъэщащи япэ шыпсэм,

Мази вагъуи ныбжьэгъу дощ1ыр.

Щ1алэгъуалэм дыгъэ гъуазэу,

Ди Хэку дыщэ, уэращ ди1эр,

Дитщ уи щыгум, гъатхэ мазэу,

Ди гур здэплъэм нэсу ди 1эр.

Щ1алэгъуалэм дэ гухэхъуэ

Ди Хэку – анэрщ зыдэтлъагъур.

Ди щ1эныгъэм, гугъэм хохъуэ,

Сытри хуиту арщ щ1этлъагъур.

Щ1алэгъуалэм гъащ1э лъагъуэ

Хэтшынщ, Хэкур гум щыдгъаф1эу.

Насып гъуэгум тыдолъагъуэ,

Долъэбакъуэр дэ гуащ1аф1эу!

Щ1алэгъуалэм ди жьыр къепщэу,

Ди Хэку – анэм дитщ и куэщ1ым.

Мамырыгъэр щрет тепщэу,

Дыщихъумэу дэ гухэщ1ым.

 Гъубж Мухьэдин